תמונת המציאות באשר לתפקידיה של האישה בתקשורת הישראלית והשתקפותה בה לא השתנתה במשך העשור האחרון, והיא עדיין מהווה בה מיעוט בולט: בשנת 2005 הנשים היוו רק 20 אחוז מכלל המופיעים ברדיו, בטלוויזיה ובעיתונות הכתובה – כך מעלים ממצאים בנושא תקשורת, כפי שהם מופיעים ב"נשים בישראל 2006 – בין תיאוריה למציאות", דו"ח מקיף וחדש הסוקר את מצב הנשים בישראל מאת טל טמיר משדולת הנשים בישראל
במחקר שנערך לסיכום שנת 2005 נמצא כי בדומה למחקר משנת 1995 שימשו הנשים ככתבות פחות מגברים (23 אחוז נשים, לעומת 77 אחוז גברים בממוצע), הן היו צעירות מהגברים ששימשו בתפקידים זהים, ומודרו לתחומי סיקור ופרשנות מוגדרים. נושאי הדיווח של נשים התמקדו בסוגיות כלכליות-חברתיות (עוני, אבטלה, שביתות), בעוד ששאר התחומים היו נחלתם הכמעט בלעדית של הגברים. דיווח על המחקר מאתר אייס והרשות השנייה לטלוויזיה ולרדיו. למידע נוסף באתר שדולת הנשים